Varga Judit igazságügyi miniszter a napokban próbálja elmagyarázni az Európai Unió Tanácsának, hogy az egy éve elfogadott Sargentini-jelentés valójában tökéletesen alaptalan, Magyarországon nem sérülnek az európai értékek, és az egész hetes cikkely dili csak a bevándorláspártiak támadása hazánk ellen.

Varga a Twitterjén most egy egész meredek párhuzamot vont, amikor Szókratészt, pontosabban Platóntól Szókratész védőbeszédét idézte:

As Socrates said: „How you […] have been affected by my accusers, I do not know; but I, for my part, almost forgot my own identity, so persuasively did they talk; and yet there is hardly a word of truth in what they have said.” It has started. #Article7 — Judit Varga (@JuditVarga_EU) September 16, 2019

Devecseri Gábor fordításában: Hogyan hatott rátok, [athéni férfiak], vádlóim beszéde, nem tudom; én bizony magam is kis híján beléjük feledkeztem, olyan meggyőzően beszéltek. Ámbár igazat úgyszólván semmit nem mondtak.

Elkezdődött. #7-es cikkely – teszi hozzá már Varga.

Tehát vagy maga Varga Judit, vagy áttételesen Magyarország az athéni ifjak megrontásával vádolt legbölcsebb athéni.